Pentafsir (pengkomputan)

Dalam bidang sains komputer, pentafsir adalah sejenis atur cara komputer yang menterjemah teks yang ditulis dalam sesebuah bahasa pengaturcaraan (biasanya bahasa pengaturcaraan aras tinggi kepada bahasa komputer lain dan terus melakukan suruhan tersebut (dipanggil pelakuan terus). Dalam erti kata lain, ia diterjemahkan atau dijalankan baris-demi-baris.

Bahasa pengaturcaraan yang boleh ditafsir atau dilengkapi dengan atur cara pentafsir dikenali sebagai bahasa tafsiran.

Kelebihan
Kelebihan pentafsir berbanding pengkompil adalah pengaturcaraan menggunakan pentafsir adalah lebih cepat dari segi masa. Sebabnya, pentafsir terus melakukan setiap skrip yang diterimanya berbanding menggunakan pengkompil di mana pengaturcara perlu mengumpul kod-kod sumber sebelum mendapat bentuk boleh laksana. Ciri ini juga sesuai untuk mencuba sesuatu kod sumber.

Perbandingan dengan pengkompil
 Pengkompil  Pentafsir Melaksanakan keseluruhan kod sumber, mengumpul dan menyusunnya  Menganalisis dan melaksanakan setiap baris kod secara berturutan Hasil lebih efektif serta mudah disebarkan  Kurang efektif dan agak sukar disebarkan Proses pembetulan sukar dilakukan serta merta  Memudahkan proses pembetulan dilakukan serta merta Lebih cepat untuk melarikan program tetapi mengambil masa yang lama untuk mengompil dan melarikan  Mengambil masa lebih lama untuk melarikan program tetapi lebih pantas untuk diterjemahkan.

Senarai beberapa pentafsir
tclsh - untuk Tcl
wish - cangkerang peningkap untuk Tk

Lihat juga
Pengkompil
Bahasa pengaturcaraan
Bahasa tafsiran
BASIC

Pautan luar
 Pentafsir JavaScript dari MochiKit 

Kategori:Pentafsir
Kategori:Perisian pengaturcaraan
Kategori:Pelaksanaan bahasa pengaturcaraan
Kategori:Pengaturcaraan komputer